Diari Oficial de la Generalitat Valenciana


Sumari del DOGV 3231, del 28-04-1998 (1998/2879)

Informació pública del projecte d'autorització d'instal·lacions del ramal de gas natural CS-04 Vilafamés-Vall d'Alba (Castelló) CBREDE98/3.
-------------------------------------------------------------------------------------------------------------------------------------------

### Dades del document

Número de DOGV
:   3231

Data del DOGV
:   28-04-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/2879


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del projecte d'autorització d'instal·lacions del ramal de gas natural CS-04 Vilafamés-Vall d'Alba (Castelló) CBREDE98/3. [1998/C2879]
  
Als efectes previstos en el capítol II de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos i en el Reglament General del Servei Públic de Gasos Combustibles, en relació amb els articles 17 de la Llei d'Expropiació Forçosa i 56 del seu reglament, i de conformitat amb allò que es preveu en la Llei 2/1989, de 3 de març, de la Generalitat Valenciana, sobre Impacte Ambiental, i en el reglament per a la seua execució, se sotmet a informació pública el següent projecte d'instal·lacions:
  
- Peticionari: Enagás, SA, amb domicili a l'avinguda d'América, 38, 28814 Madrid.
  
- Objecte de la petició: autorització del projecte d'instal·lacions del ramal de gas natural CS-04 Vilafamés-Vall d'Alba, que anirà pels termes municipals de Vilafamés i Vall d'Alba (Castelló).
  
- Característiques de les instal·lacions: canonada d'acer, tipus API 5L, grau B, que circular per:
  
· Terme municipal de Vilafamés: 3.336 m de 6- en el ramal principal i 151 m de 4- en la connexió de Balldocer.
  
· Terme municipal de Vall d'Alba: 1.978 m de 6- i 1.395 m de 4- en el ramal principal i 4 m de 6- en la derivació al polígon industrial.
  
· Pressió de disseny és de 16 bar. Pressió d'origen de 14 bar. Pressió mínima garantida de 3 bar.
  
- Pressupost: 84.764.366 pessetes.
  
El projecte inclou plans parcel·laris i relació concreta i individualitzada dels béns i drets afectats.
  
- Afectacions a finques particulars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos metres d'ample, un a cada costat de l'eix, al llarg de gasoducte, per on anirà enterrada la canonada o canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos a una distància inferior a 2 metres comptats des de l'eix de la canonada.
  
2. Prohibició de realitzar qualsevol tipus d'obres o d'efectuar cap acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres de la zona que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles i es realitzaran les obres necessàries per a la línia i la instal·lació de la canalització i els elements annexos, tot executant els treballs o les operacions precises per als esmentats fins.
  
Tres. Per al pas dels cables de connexió i els elements dispersors de protecció catòdica:
  
a) Imposició de servitud permanent de pas, en una franja de terreny d'1 metre d'ample, per on aniran enterrats els cables de connexió i els elements dispersors, que s'ajustarà a la prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos i per a realitzar qualsevol tipus d'obra.
  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer qualsevol obstacle, i també realitzar les obres necessàries per a la línia i el muntatge de les instal·lacions i els elements annexos, tot executant les obres o les operacions necessàries per als esmentats fins.
  
Cosa que es fa pública perquè se'n prenga coneixement i, especialment, els propietaris de terrenys i la resta de titulars afectats per l'esmentat projecte, la relació dels quals s'insereix al final d'aquest anunci, perquè puga ser examinat l'expedient en aquest Servei Territorial d'Indústria i Energia de Castelló, de la Conselleria d'Ocupació, Indústria i Comerç de la Generalitat Valenciana, carrer dels Cavallers, 8, 12374 Castelló, on poden presentar en triple exemplar les al·legacions que consideren oportunes en el termini de vint dies a partir de l'endemà de la inserció d'aquest anunci.